ताप्लेजुङ — मैवाखोला–३ का रवीन्द्र र नवराज भट्टराईले बाबुआमाले आफूहरूको विवाहका लागि छुट्याइदिएको जग्गा अस्पताललाई दिएका छन् ।
गाउँपालिकाको सहयोगमा निर्माण हुने भनिएको १५ शय्याको अस्पताल बनाउन भट्टराई दाजुभाइले नि:शुल्क रजिस्ट्रेसन पास गरिदिएका हुन् ।
आफ्नै कमाइले विवाह गरेपछि बाबुआमाले छुट्याएको जग्गा सामाजिक सेवाका लागि दिएको रवीन्द्रले बताए । ४ दाजुभाइमध्येका साइँला रवीन्द्र बेलायत र कान्छा नवराज क्यानाडामा काम गर्छन् । जेठा खेम र माइला फणिन्द्र भने गाउँमै छन् । १२ सन्तानमध्ये बाँकीको विवाह बाबुआमाले नै गरिदिएका थिए ।
गाउँघरमा अविवाहितलाई विवाह खर्च छुट्याइने चलन छ । छोराछोरीको विवाहपछि बाबुआमाले आफ्नो कर्तव्य पूरा भएको ठान्छन् । आफ्नै खर्चले विवाह गरेमा बाबुआमाले छुट्याएको जग्गा सम्बन्धित व्यक्तिको हुने चलन छ । त्यसरी दुई भाइलाई दिएको ६ रोपनी ९ आना जग्गा उनीहरूले स्वास्थ्य संस्थालाई दिएको मैवाखोला–३ का वडाध्यक्ष दिवस लिम्बूले बताए ।
उनका अनुसार अहिलेको चलनचल्तीमा यो जग्गाको मूल्य ६५ लाख रुपैयाँ पर्छ । उनीहरूले नि:शुल्क दिएको खेतमा अहिले अलैंची लगाइएको छ ।
लमजुङ — बेंसीसहर नगरपालिकाले हाँस, कुखुरा र अन्य पन्छीको आयातमा २ रुपैयाँ कर लगाएको छ । नगरवासीलाई नभई बाहिरबाट बिक्री गर्न ल्याउनेलाई कर लगाएको हो ।
‘हामीले कुखुरा र हाँसमा २ रुपैयाँ कर लिने निर्णय गरेका छौं । घरमा पालिएकालाई लिने होइन । जसले बाहिरी जिल्ला वा स्थानीय तहबाट गाडीमा ल्याएर बिक्री गर्न खोज्छ, उनीहरूलाई लिने भनेका हौं,’ नगरप्रमुख गुमानसिंह अर्यालले भने ।
हाटबजार लाग्दा व्यावसायिक रूपमा बिक्रीका लागि ल्याइने पन्छी तथा पशुमा पनि कर लिइनेछ । ‘सबैले करको विरोध गरेका छन् । बुझेर मात्रै विरोध गर्नुपर्छ,’ उनले भने । आलु, तरकारी तथा पोका वा झोलामा सामान राखेर मोटरसाइकलमा बिक्री गर्ने हिँड्नेलाई भने १० रुपैयाँ कर तोकिएको छ ।
आर्थिक ऐन २०७५ अनुसार खसी, बोकामा प्रतिगोटा २५ रुपैयाँ र राँगा, भैंसी तथा बंगुरमा प्रतिगोटा ५० रुपैयाँ कर तोकेको छ । नगरपालिकाले अधिकतम ३५ हजार रुपैयाँसम्म कर तोकेको जनाएको छ । एकीकृत सम्पत्ति करतर्फ ३ करोडदेखि ५ करोडसम्म सम्पत्ति हुनेका लागि ३५ हजार रुपैयाँ र ५ करोडमाथि सम्पत्ति हुनेका लागि प्रतिहजारमा २ रुपैयाँका दरले कर तोकेको नगरपालिकाले जनायो ।
एकीकृत सम्पत्ति करमा सबैभन्दा कम १ लाखदेखि १० लाखसम्म सम्पत्ति हुनेका लागि १ सय ५० रुपैयाँ तोकिएको छ । नगरपालिकाका प्रमुख प्रशासकीय अधिकृत भीमप्रसाद तिवारीले सम्पत्ति कर पूर्ण रूपमा लागू भएको र अन्य कर लागू गर्ने तयारीमा रहेको बताए । नगरपालिकाले आर्थिक वर्ष ०७५/७६ को एकीकृत सम्पत्ति कर सोही चालु आवको पुस मसान्तसम्म बुझाउनेलाई ५० प्रतिशत छुटको व्यवस्थासमेत गरेको छ ।
अर्को आर्थिक वर्षमा बुझाए १० प्रतिशत र त्यसपछि ५ प्रतिशतका दरले बढ्दै जानेछ । नगरपालिकाले पटके सवारी कर नलिने निर्णय गरेको छ । यस्तै, ग्रामीण भेगबाट डोका र डालामा तरकारी तथा फलफूल राखी बजार घुमाएर बेच्ने किसानको हकमा व्यावसायिक कर नलिने नगरपालिका प्रमुख अर्यालले बताए ।
बेंसीसहरको व्यावसायिक कर उठाउने जिम्मा नगरपालिकाले लमजुङ उद्योग वाणिज्य संघलाई दिएको छ । संघले चालु आर्थिक वर्षमा व्यावसायिक करबापत उठेको रकमको २५ प्रतिशत राखेर नगरपालिकालाई बुझाउनेछ । संघका अध्यक्ष राजेश थापाले गत आर्थिक वर्षदेखि व्यवसायीलाई कर उठाउँदै आएको बताए ।
नगरपालिकाले नागरिकता सिफारिसमा वंंशजको १ सय र अंगीकृतको २ हजार र राहदानी सिफारिस ३ सय रुपैयाँ तोकेको छ । जन्ममृत्यु सिफारिस १ सय, नामथर संशोधन १ सय, नाता प्रमाणित नेपालीमा २ सय ५० र अंग्रेजीमा ५ सय तोकेको छ । ‘गत आर्थिक वर्षमै निर्णय गराएका थियौं । कहींकतैबाट विरोध छैन,’ नगरप्रमुख अर्यालले भने । नगरपालिकाले सम्पत्ति कर, भूमि कर (मालपोत), घरबहाल कर, व्यवसाय कर, जडीबुटी, कवाडी र जीवजन्तु कर, सवारीसाधन कर, विज्ञापन कर, मनोरञ्जन कर लगायत १३ शीर्षकमा कर लिने निर्णय गरेको छ ।
तिमाल क्षेत्रलाई तामाङहरुले आफूहरुको ऐतिहासिक महत्वको क्षेत्र मान्दै आएका छन् । झिंगु, रोशी र सुनकोशी नदीले छुने मध्यपहाडी बेँसी भेगमा रहेको तिमाल क्षेत्रले महत्वपूर्ण इतिहास...
सार्वजनिक ठेक्का व्यवस्थापन भन्नाले सार्वजनिक निकायले वस्तु वा सेवा लिन वा सार्वजनिक निर्माण गर्न व्यवसायीसंँग गर्ने सम्झौतालाई बुझाउँछ । व्यवसायीले काम इमानदारीपूर्वक कार्यान्वयन गरे–गरेनन्, तिनको अनुगमन...
‘मलाई चाडपर्व आयो कि दिक्क लाग्छ, केवल एउटा बोझजस्तो ।’ ‘मलाई पनि त्यस्तै लाग्छ । पहिले सानो छँदा दसैं, तिहार, तीज कहिले आउला भनेर महिना दिनदेखि औंला भाँच्थेँ,...
पछिल्लो नेपाल भ्रमणका क्रममा आयोजित एक कार्यक्रममा भारतीय कम्युनिष्ट पार्टी (माक्र्सवादी) का महासचिव सीताराम यचुरीले भनेका थिए, ‘समाजवादी संस्कृति निर्माणको कुनै कारखाना हँुदैन र छैन ।...
सनातन हिन्दु धर्मावलम्बीले वैदिक कालदेखि प्राकृतिक देवताको पूजा र आराधना गर्दै आएका छन् । छठ पर्वमा सूर्यको पूजा गरिन्छ । वैदिक साहित्य अनुसार सृष्टिको उत्पत्ति हुनुअघि सर्वत्र...
प्रदेश १ का मुख्यमन्त्री शेरधन राई दुखेको गर्धन इलाज गर्न बैंकक गएका के थिए, केही दिनमै न्युयोर्क पुगेको खबर आयो । सँगै आयो–उनको अस्वाभाविक अमेरिकी...
संघ र प्रदेशबीच अधिकारको विवादबारे चर्चा–परिचर्चा सुरु भएको छ । सार्वजनिक सञ्चार माध्यम र प्रदेश तथा संघीय सरकारका मन्त्रीहरूको सार्वजनिक अभिव्यक्तिमा समेत यो विषयले प्राथमिकता पाउन...
संघीय संसदबाट मातृभाषा शिक्षाको पक्षमा विधेयक पारित भएको छ । अनिवार्य तथा निशुल्क शिक्षाको सम्बन्धमा व्यवस्था गर्न बनेको विधेयकको दफा २५ मा विद्यालयले प्रदान गर्ने शिक्षणको...
केटाकेटीलाई अनुशासित बनाउन पिट्ने प्रवृत्ति घट्दो छ । तर कराउने ? प्राय: सबैले आफ्ना बच्चालाई कहिलेकाहीं कराएर गाली गर्छन् । यसले कुनै काम गर्दैन भन्ने थाहा पाउँदा–पाउँदै पनि...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »